text: The Long Players, versions en acústic al Hard Rock | Barcelona Cultura
  The Long Players, versions en acústic al Hard Rock
  23-10-2015 El Hard Rock Cafe convida la banda The Long Players a oferir al seu local de la plaça de Catalunya un recital de versions, l'especialitat de Marcus i Norman, els membres d'un duet que interpreta en viu la música dels grans.
  Aquests artistes interpretaran en acústic temes de REM, de Bob Marley, de Depeche Mode o de qualsevol dels grans artistes que formen part del seu repertori. No és el primer cop que The Long Players passen pel Hard Rock Cafe, ni per molts altres locals del circuit barceloní de música en viu, on s'han convertit en uns habituals.
  Recordeu que el del Hard Rock és un escenari en contant moviment, així que podeu consultar la programació de la sala per veure el calendari d'actuacions. Comprovareu que diversos dies a la setmana hi ha concerts dels estils més diversos.
  Dijous, 29 d'octubre, per exemple, podreu gaudir d'una actuació de la barcelonina Lidia Guevara i la seva banda de pop, presentats per Enderrock.